EkBass/fiwiki-20250220-pages-articles huggingface dataset:
Nilsiän reitti

Nilsiän reitti on Kallaveden reitin keskimmäinen latvaosa ja kuuluu Vuoksen vesistöön. Reitti alkaa Kajaanin, Rautavaaran, Sonkajärven ja Sotkamon alueilta Laakajärveen laskevista joista ja puroista ja kulkee Kuopioon Nilsiän ja Kuopion Juankosken alueilla olevien Syvärin, Vuotjärven, Akonveden, Muuruveden, Juurusveden ja Kotkatveden läpi päätyen Kallaveteen. Korkeuseroa Laakajärven ja Kallaveden välillä on noin 83 metriä. Reitin varrella on kolme sulkukanavaa: Lastukosken, Juankosken ja Karjalankosken kanavat. Vesivoimaloita sijaitsee reitillä viisi: Karjalankoski, Juankoski, Atro, Sälevä ja Kiltua. ==Nilsiän reitin voimalat== Sähkövesivoimala MW GWh/a m m³/s joki kunta vuosi perustaja/omistaja Kiltua 5,6 7,5 18,8 35,0 Vuoksi/Laakajärvi=>Kiltuanjärvi Sonkajärvi Savon Voima Sälevä 3,0 6,5 7,0 50,0 Vuoksi/Sälevä=>Korpinen Lapinlahti Savon Voima Atro 6,5 17,5 14,5 50,0 Vuoksi/Syväri Lapinlahti Savon Voima Juankoski 5,5 20,0 6,5 100,0 Vuoksi/Vuotjärvi=>Juankoski Kuopio Savon Voima Karjalankoski 4,5 20,0 6,5 80,0 Vuoksi/Juankoski=>Akonvesi Kuopio Savon Voima == Aiheesta muualla == * Tahkon vesireitti * Luokka:Kallaveden reitti Luokka:Suomen vesistöreitit
Iztok Čop

Iztok Čop (s. 17. kesäkuuta 1972 Kranj, Jugoslavia) on slovenialainen soutaja. Hän on olympiavoittaja ja nelinkertainen olympiamitalisti sekä nelinkertainen maailmanmestari. Čop, joka asuu Radovljicassa, aloitti soudun harrastamisen 13-vuotiaana Slovenian johtavassa soutuseurassa Bledissä. Sittemmin hän on saavuttanut soudussa lukuisia arvokisamitaleita yksikössä, kaksikossa, pariairokaksikossa ja pariaironelosessa. ==Arvokisasaavutukset== Olympialaiset *1992 Barcelona – pronssia kaksikossa Denis Zvegeljin kanssa *1996 Atlanta – 4. sija yksikössä *2000 Sydney – kultaa pariairokaksikossa Luka Spikin kanssa *2004 Ateena - hopeaa pariairokaksikossa Luka Spikin kanssa *2008 Peking - 6. sija pariairokaksikossa Luka Spikin kanssa *2012 Lontoo - pronssia pariairokaksikossa Luka Spikin kanssa MM-kisat: * 1990: Lake Barrington (AUS) – 7. sija (nelonen) * 1991: Wien (AUT) – hopeaa (kaksikko) * 1993: Roudnice (CZE) – pronssia (kaksikko) * 1994: Indianapolis (USA) – pronssia (yksikkö) * 1995: Tampere (FIN) – kultaa (yksikkö) * 1997: Aiguebelette (FRA) – 4. sija (yksikkö) * 1998: Köln (GER) – 4. sija (yksikkö) * 1999: St. Catharines (CAN) – kultaa (pariairokaksikko) * 2001: Luzern (SUI) - hopeaa (yksikkö) * 2002: Sevilla (ESP) – hopeaa (yksikkö) * 2003: Milano (ITA) – pronssia (yksikkö) * 2005: Gifu (JPN) – kultaa (pariairokaksikko), hopeaa (pariaironelonen) * 2006: Eton (GBR) – hopeaa (pariairokaksikko) * 2007: München (GER) – kultaa (pariairokaksikko) * 2009: Poznań (POL) – 7. sija (pariaironelonen) * 2011: Bled (SLO) – 5. sija (pariairokaksikko) Juniorien MM-kisat: * 1989: Szeged (HUN) – kultaa (kaksikko) * 1990: Aiguebelette (FRA) – kultaa (kaksikko) == Lähteet == *Profiili worldrowing.com-sivustolla ==Aiheesta muualla== * http://www.iztokcop.com/ Cop, Iztok Cop, Iztok Cop, Iztok Luokka:Elävät henkilöt
Tijuana

Tijuana () on Meksikon Baja Californian osavaltion suurin kaupunki ja koko maan toiseksi suurin kaupunki. Se sijaitsee Meksikon ja Yhdysvaltojen rajalla. Tijuana on maansa läntisin ja yksi pohjoisimmista kaupungeista, ja sitä kutsutaankin Meksikon nurkaksi. Vuonna 2020 kaupungissa oli 1,8 miljoonaa asukasta. Kaupunki on perustettu vuonna 1889.Historia Mínima de Tijuana Tijuana 20 Tijuanassa on toiminut 1950-luvulta alkaen monia kansainvälisiä teollisuusyrityksiä kuten Panasonic ja Sony.Overview of Tijuana Tijuana EDC == Lähteet == == Aiheesta muualla == Luokka:Meksikon kaupungit Luokka:Baja California
Tiksi

Tiksi (, ) on kaupunkimainen taajama ja satamapaikkakunta Laptevinmeren rannalla Sahan tasavallan pohjoisosassa Venäjällä. Tiksi on Bulunin ulusin eli Bulunin piirin hallinnollinen keskus. Tiksi on yksi Laptevinmeren tärkeimmistä satamista ja eräs Koillisväylän satamista. Siellä on myös lentoasema. Vuoden 2010 väestönlaskennassa taajaman väkiluvuksi saatiin 5 063 henkeä, joka oli yli puolet koko piirin 9 054 asukkaasta. Tiksissä on toiminut vuodesta 2010 alkaen Siperian meteorologinen mittausasema, jonka toiminnassa muun muassa Ilmatieteen laitos on mukana. Sahan tasavallan pääkaupunkiin on vesitse (Lenaa pitkin) 1 270 kilometriä. Neuvostoliitto karkotti Tiksiin etnisiin vähemmistöihin kuuluvia ihmisiä, muun muassa inkerinsuomalaisia, toisen maailmansodan aikana. Asukasluvun kehitys: *11 649 (1989) *5 873 (2002) *5 700 (2005) *5 063 (2010) == Lähteet == == Aiheesta muualla == *Kuvia Tiksistä *Kuvia (evgengusev.narod.ru) *Spasa Nerukotvornogo v Tiksi Jakutiskaja (Kirkko) (prihod.ru) Luokka:Sahan tasavallan kaupunkimaiset taajamat
Andrei Mih’nevitš

Andrei Anatolevitš Mih'nevitš (, Andrei Mihnevitš, s. 12. heinäkuuta 1976 Babruisk) on valkovenäläinen kuulantyöntäjä. Mih'nevitš sijoittui kahdeksanneksi Maebashin sisäratojen MM-kilpailuissa 1999, mutta putosi karsinnassa saman vuoden Sevillan MM-kilpailuissa. Sydneyn olympialaisissa 2000 hän oli yhdeksäs. Edmontonin MM-kilpailuissa 2001 hän karsiutui loppukilpailusta. Mih'nevitš oli 7. elokuuta 2001 – 6. elokuuta 2003 kilpailukiellossa kiellettyjen aineiden käytön takia. Vain pari viikkoa kilpailukiellosta vapautumisen jälkeen hän voitti Pariisin MM-kisoissa kuulantyönnön maailmanmestaruuden omalla ennätystuloksellaan 21,69. Samana vuonna hän voitti kultamitalin myös Etelä-Korean Daegussa käydyissä universiadeissa ja sijoittui kolmanneksi IAAF:n yleisurheilufinaalissa. Mih'nevitš oli Budapestin sisäratojen MM-kilpailuissa 2004 kuudes, saman vuoden Ateenan olympialaisissa viides tuloksella 20,60 ja 2005 Helsingin MM- kisoissa kuudes (20,74). 2006 Moskovan MM-hallikisoissa hän saavutti hopeaa tuloksella 21,37, ja samana vuonna hopeaa tuli myös Göteborgin EM-kisoista tuloksella 21,11. Lisäksi hän voitti Euroopan talviheittocupin. Mih'nevitš oli viides Birminghamin sisäratojen EM-kilpailuissa 2007. Saman vuoden Osakan MM- kisoissa hän sijoittui pronssille tuloksella 21,27. Hän oli kolmas myös IAAF:n yleisurheilufinaalissa. Valencian halli-MM-kilpailuissa 2008 hän oli neljäs työnnettyään 20,82. Pekingin olympialaisissa 2008 Mih'nevitš sijoittui pronssille tuloksella 21,05. Hän voitti neljänneksi tulleen kanadalaisen Dylan Armstrongin vain senttimetrillä. Berliinin MM-kilpailuissa 2009 hän oli seitsemäs. Dohan sisäratojen MM-kilpailuissa 2010 hän voitti hopeaa. Barcelonassa 2010 hän voitti Euroopan-mestaruuden tuloksella 21,01 m. Toiseksi sijoittunut Tomasz Majewski hävisi hänelle yhdellä senttimetrillä. Daegun MM- kilpailuissa 2011 hän voitti pronssia tuloksella 21,40 m. Mih'nevitš sai Valko-Venäjän yleisurheiluliitolta elinikäisen kilpailukiellon vuonna 2013 kun hänen Helsingin MM-kilpailuissa 2005 antamansa dopingnäyte tutkittiin uudelleen ja siinä oli merkkejä dopingin käytöstä. Hän on ilmoittanut valittavansa tuomiosta urheilun kansainväliseen vetoomustuomioistuimeen. IAAF mitätöi hänen tuloksensa Helsingin vuoden 2005 MM-kisoista lähtien. Ainoastaan Pariisin MM-kultaa vuodelta 2003 ei otettu pois. Mih'nevitš on naimisissa valkovenäläisen kuulantyöntäjän Natallja Mih’nevitšin kanssa. ==Henkilökohtaiset ennätykset== * Kuulantyöntö (ulkoradat): 22,10 (11. elokuuta 2011 Minsk) * Kuulantyöntö (sisäradat): 21,81 (12. helmikuuta 2010 Mahiljou) ==Lähteet== Luokka:Valkovenäläiset kuulantyöntäjät Luokka:Dopingrikkomuksesta tuomitut valkovenäläiset Luokka:Dopingrikkomuksesta tuomitut yleisurheilijat Luokka:Vuonna 1976 syntyneet Luokka:Elävät henkilöt
Simon Posford

Simon Posford on arvostettu brittiläinen elektronista musiikkia tuottava artisti. Hän on tuottanut musiikkia 1990-luvun alusta saakka useilla eri nimillä. Tunnetuimpia hänen projekteistaan ovat Hallucinogen ja Shpongle. Posford on Twisted Records -levy-yhtiön perustaja. ==Aiheesta muualla== * Twisted Records Luokka:Brittiläiset elektronisen musiikin artistit Luokka:Syntymävuosi puuttuu Luokka:Elävät henkilöt
Rasitusastma

Rasitusastma tarkoittaa alttiutta saada astmaoireita erityisesti fyysisen rasituksen aiheuttamana. Urheilijoilla saattaa kovassa harjoituksessa, kylmän ilman hengityksessä tai kovissa kilpailuissa esiintyä rasitusastmaa. Rasitusastman syyn ollessa tiedossa kannattaa avaavaa inhaloitavaa eli sisäänhengitettävää lääkettä ottaa jo ennen astmaattisen reaktion laukaisevaa tekijää. Rasitusastma, kuten taipumus muihinkin astman ja sen kaltaisiin oireisiin, selvitetään kokeilla, joihin pyydetään lähete omalta lääkäriltä. Tyypillisiä astman oireita ovat keuhkoputkien ahtaus, hengityksen vinkuminen ja sitkeän liman eritys. == Lähteet == Luokka:Hengityselinten sairaudet
Suomenvuohi

Suomenvuohi on ainoa suomalaisperäinen vuohirotu. Suomenvuohi kasvattaa talveksi pitkän talvikarvan. Väriltään suomenvuohet voivat olla muun muassa valkoisia, mustia, ruskeita, harmaa tai kirjavia. Suomenvuohen karva on tiheää ja pitkää, varsinkin selässä ja reisissä. Kuttu painaa aikuisena keskimäärin 40-60 kg ja pukki 50-70 kg. Suomenvuohi on sukua muille pohjoismaisille alkuperäisvuohiroduille. Sen säkä on noin 40-80 cm korkea. Suomenvuohi voi olla sarveton tai sarvellinen. Se elää noin kymmenvuotiaaksi, jotkut taas vielä vanhemmaksi. Suomenvuohia arvioidaan olevan Suomessa noin 6 500\. == Katso myös == * Luettelo suomalaisista kotieläinroduista == Lähteet == == Aiheesta muualla == * VirtuaaliAMK Suomen alkuperäisrodut * Maatiainen ry: Suomenvuohi Luokka:Vuohirodut Luokka:Suomalaiset eläinrodut Luokka:Maatiaisrodut en:List of goat breeds#List
Universiadit

Universiadit ovat kansainvälinen opiskelijoiden monilajinen urheilutapahtuma, joka järjestetään Kansainvälisen opiskelijaurheiluliiton FISUn (Fédération Internationale du Sport Universitaire) alaisuudessa. Universiadit järjestetään aina parittomina vuosina, ja olympialaisten tapaan kesä- ja talvilajien kisat järjestetään toisistaan erillään. Heinäkuussa 2020 FISU uudelleenbrändäsi tapahtuman nimellä FISU World University Games. == Kilpailut == === Kesäuniversiadit === Vuosi Kisapaikka I 1959 Torino, Italia II 1961 Sofia, Bulgaria III 1963 Porto Alegre, Brasilia IV 1965 Budapest, Unkari V 1967 Tokio, Japani VI 1970 Torino, Italia VII 1973 Moskova, Neuvostoliitto VIII 1975 Rooma, Italia IX 1977 Sofia, Bulgaria X 1979 México, Meksiko XI 1981 Bukarest, Romania XII 1983 Edmonton, Kanada XIII 1985 Kobe, Japani XIV 1987 Zagreb, Jugoslavia XV 1989 Duisburg, Saksa XVI 1991 Sheffield, Iso-Britannia XVII 1993 Buffalo, Yhdysvallat XVIII 1995 Fukuoka, Japani XIX 1997 Sisilia, Italia XX 1999 Palma de Mallorca, Espanja XXI 2001 Peking, Kiina XXII 2003 Daegu, Etelä-Korea XXIII 2005 İzmir, Turkki XXIV 2007 Bangkok, Thaimaa XXV 2009 Belgrad, Serbia XXVI 2011 Shenzhen, Kiina XXVII 2013 Kazan, Venäjä XXVIII 2015 Gwangju, Etelä-Korea XXIX 2017 Taipei, Taiwan XXX 2019 Napoli, Italia XXXI 2023 Chengdu, Kiina === Talviuniversiadit === Vuosi Kisapaikka I 1960 Chamonix, Ranska II 1962 Villars, Sveitsi III 1964 Špindlerův Mlýn, Tšekkoslovakia IV 1966 Sestriere, Italia V 1968 Innsbruck, Itävalta VI 1970 Rovaniemi, Suomi VII 1972 Lake Placid, Yhdysvallat VIII 1975 Livigno, Italia IX 1978 Špindlerův Mlýn, Tšekkoslovakia X 1981 Jaca, Espanja XI 1983 Sofia, Bulgaria XII 1985 Belluno, Italia XIII 1987 Strbske Pleso, Tšekkoslovakia XIV 1989 Sofia, Bulgaria XV 1991 Sapporo, Japani XVI 1993 Zakopane, Puola XVII 1995 Jaca, Espanja XVIII 1997 Muju, Etelä-Korea XIX 1999 Poprad, Slovakia XX 2001 Zakopane, Puola XXI 2003 Tarvisio, Italia XXII 2005 Innsbruck / Seefeld, Itävalta XXIII 2007 Torino, Italia XXIV 2009 Harbin, Kiina XXV 2011 Erzurum, Turkki XXVI 2013 Trentino, Italia XXVII 2015 Granada, Espanja Štrbské Pleso ja Osrblie, Slovakia XXVIII 2017 Almaty, Kazakstan XXIX 2019 Krasnojarsk, Venäjä XXX 2021 Luzern, Sveitsi XXXI 2023 Lake Placid, Yhdysvallat XXXII 2025 Torino, Italia == Lähteet == == Aiheesta muualla == * FISUn virallinen sivu * Opiskelijoiden Liikuntaliitto ry:n (OLL) virallinen sivu *
Salon International de l’Auto et accessoires

Salon International de l’Auto et accessoires eli Geneven autonäyttely on Sveitsissä, Geneven naapurikaupungissa Le Grand-Saconnex’ssa vuosittain maaliskuun alussa järjestetty tapahtuma. Näyttely on ollut erittäin suosittu, ja se on ollut yksi automaailman tärkeimmistä tapahtumista. Ensimmäisen kerran näyttely järjestettiin vuonna 1905. Näyttely pidetään Palexpo- messukeskuksessa, joka sijaitsee Geneven lentoaseman vieressä. Näyttelytilojen yhteydessä on myös automuseo, Musée International de l’Automobile. Genevessä on vuosien mittaan esitelty lähes kaikki merkittävät automallit, bensiinikoneista höyrykäyttöisiin saakka. Monet eksoottiset ja niin sanotut superautot ovat vuosi toisensa perään varastaneet show’n. Prototyypit, konseptiautot, uudet teknologiat ja tekniset läpimurrot, kansainväliset yhteistyösopimukset sekä poliittiset ja yhteiskunnalliset kysymykset ovat kaikki tämän kansainvälisen tapahtuman tuntomerkkejä. Vuoden 2020 näyttely peruttiin koronapandemian takia. Neljän vuoden tauon jälkeen näyttely järjestettiin taas 2024, mutta paikalle saapui vain harvoja näytteilleasettajia. Tapahtuman järjestelytoimikunta ilmoitti, että vuonna 2025 tapahtumaa ei järjestetä, eikä sitä suunnitella järjestettävän myöskään seuraavina vuosina. Sen sijaan järjestäjät suunnittelevat autonäyttelyä Qatarissa. == Lähteet == == Aiheesta muualla == * Salon International de l’Auto et accessoires – viralliset sivut * Geneve Motor Show 2008 pictures Luokka:Autonäyttelyt Luokka:Sveitsin tapahtumat Luokka:Geneve Luokka:Le Grand- Saconnex
Hupilainen

Nukketeatteri Hupilainen on vuonna 1984 perustettu kangasalalainen nukketeatteriryhmä. Teatteri on toiminut vuodesta 1998 lähtien Parvula- talossa, jossa sillä on 50-paikkainen näyttämö.Hupilainen juhlii aasialaisissa tunnelmissa; Kangasalan Sanomat 21.7.2014 Teatteriryhmään kuuluu Niina Kettunen-Niemi, Sinikka Meurman, Pauliina Kirjanen ja Tuula Torkkeli. == Nukketeatteripäivät == Hupilainen on järjestänyt Kangasalla nukketeatteripäiviä joka toinen vuosi yhteistyössä Kangasalan kunnan kanssa. Vuonna 2015 päivät järjestettiin kolmattatoista kertaa.Nukketeatteripäivät alkavat keskiviikkona; Sydän-Hämeen Lehti 2.5.2015 Kangasalan nukketeatteripäivät; Hupilainen.fi == Lähteet == == Aiheesta muualla == *Nukketeatteri Hupilainen *Klassikkosatu Tuhkimo uusin maustein; Sydän-Hämeen Lehti 3.7.2016 *Krista Kaitasuo: Kulttuuripolku alkoi Sammon taonnalla; Sydän- Hämeen Lehti 15.3.2014 Luokka:Kangasalan kulttuuri Luokka:Nukketeatteri
Rob Pilatus

Robert ”Rob” Pilatus (8. kesäkuuta 1965 New York, USA – 2. huhtikuuta 1998 Frankfurt, Saksa) oli saksalainen esiintyjä, joka tunnetaan parhaiten Milli Vanilli -duon toisena jäsenenä. == Lapsuus ja nuoruus == Robert Pilatuksen äiti oli saksalainen striptease-tanssija ja isä amerikkalainen sotilas. Robert oli orpo ja vietti ensimmäiset elinvuotensa orpokodissa Baijerissa, Saksassa. Hänet adoptoitiin müncheniläiseen perheeseen. Hän karkasi kotoaan 15-vuotiaana ja elätti itseään muun muassa DJ-keikoilla, tarjoilijana ja mallina. Pilatus harrasti breakdancea, ja hän oli niin hyvä, että sai kutsun kansainvälisiin breakdancing-kisoihin New Yorkiin vuonna 1984. Yökerhossa ollessaan hän tapasi toisen eurooppalaisen nuoren miehen, ranskalaisen Fabrice Morvanin, josta tuli Robertin paras ystävä. He muuttivat yhdessä Müncheniin ja unelmoivat kuuluisuudesta. == Milli Vanilli ja sen loppu == 1\. tammikuuta 1988 Pilatus ja Morvan saivat kutsun tuottaja Frank Farianin studiolle, ja Farian lupasi tehdä heistä kuuluisia laulajia. Parin vuoden päästä he olivatkin maailmankuuluja, mutteivät laulajia sillä tuottaja ei antanut heidän laulaa. Huhut huijauksesta voimistuivat, ja 14. marraskuuta 1990 Farian paljasti julkisuuteen tiedon, että Pilatus ja Morvan ovat vain tanssijoita. Duo joutui palauttamaan Grammy-patsaansa ja kaikki syy laskettiin heidän harteilleen. == Alamäki, joka päättyi kuolemaan == Pilatus alkoi käyttää huumeita ja yritti tehdä itsemurhan 30. marraskuuta 1991 hyppäämällä The Le Mondrian -hotellin parvekkeelta Hollywoodissa. Hän pelastui ja joutui katkaisuhoitoon. Pilatus ja Morvan yrittivät paluuta levyllään Rob&Fab-We; can get it on vuonna 1993. Duo lauloi itse levyllä. Se floppasi täydellisesti. Pilatus masentui, alkoholisoitui ja tuli riippuvaiseksi kokaiinista. Vuosina 1995–1996 Pilatus joutui poliisin kanssa tekemisiin jäätyään kiinni autovarkauden yrittämisestä, päällekarkauksista ja väkivaltaisesta käytöksestä. Hän joutui vankilaan kolmeksi ja katkaisuhoitoon kuudeksi kuukaudeksi. Pilatus yritti ryhdistäytyä, ja syksyllä 1997 musiikkikanava VH1 teki Milli Vanillista dokumentin Behind the Music -dokumenttisarjan avausjaksoksi. Se jäi Pilatuksen viimeiseksi haastatteluksi. Hän palasi Saksaan työskentelemään Frank Farianille. Robert Pilatus kuoli 2. huhtikuuta 1998 alkoholin ja masennuslääkkeiden yhteisvaikutukseen. Hänet löydettiin päivää myöhemmin kuolleena frankfurtilaisesta hotelli Arcadiasta. Hänet haudattiin Waldfriedhofiin, Müncheniin. == Lähteet == Luokka:Saksalaiset laulajat Luokka:Vuonna 1965 syntyneet Luokka:Vuonna 1998 kuolleet
Kitarisa

Kitarisa (lat. tonsilla pharyngea) on imukudosta sisältävä rauhanen, joka sijaitsee nenänielun yläosassa. Sillä on sama tehtävä kuin nielurisoilla ja kielirisalla: se suojaa elimistöä tappamalla nenänieluun saapuvia viruksia ja bakteereita. Jos kitarisa on jatkuvasti tulehtunut, sen toiminta kääntyykin haitalliseksi: risasta erittyy nenänieluun lisää bakteereita, jotka aiheuttavat korva-, poskiontelo- ja keuhkoputkentulehduksia. Kitarisa voidaan myös leikata pois, jos se turvottuaan tukkii yhteyden nielusta korvatorveen tai ilman kulun nenäontelosta nieluun. ==Katso myös== * Korvatorven risa ==Lähteet== Luokka:Immuunijärjestelmä Luokka:Seulonnan keskeiset artikkelit et:Neelumandli hüpertroofia it:Tonsilla#Tonsille faringee sk:Adenoidná vegetácia
Svetlana Masterkova

Svetlana Aleksandrovna Masterkova (s. 17. tammikuuta 1968 Atšinsk) on venäläinen keskimatkojen juoksija. Vuonna 1991 Masterkova voitti 800 metrillä Neuvostoliiton mestaruuden ja pääsi edustamaan maataan Tokion MM-kilpailuihin, joissa hän sijoittui kahdeksanneksi. Sisäratojen MM-kilpailuissa Torontossa 1993 hän saavutti 800 metrillä hopeaa. Vuodet 1994 ja 1995 hän piti taukoa urheilusta synnytettyään lapsen. Vuonna 1996 Masterkova palasi takaisin huippu-urheilun pariin ja voitti Venäjän mestaruuden sekä 800 että 1 500 metrillä. Hän voitti molemmat matkat myös Atlantan olympialaisissa ja jätti taakseen ennakkosuosikit Maria Mutolan ja Ana Fidelia Quirotin. Saman vuoden elokuussa hän juoksi 1 000 metrillä (2.28,98) ja maililla (4.12,56) uudet maailmanennätykset. Ateenan MM-kilpailut 1997 menivät Masterkovalta pilalle akillesjännevamman takia, mutta Budapestin EM-kilpailuissa 1998 hän voitti kultaa 1 500 metrillä ja Sevillan MM-kilpailuissa 1999 hän voitti kultaa 1 500 metrillä sekä saavutti pronssia 800 metrillä. Masterkova osallistui vielä Sydneyn olympialaisiin 2000 mutta keskeytti 1 500 metrin alkuerässään ja lopetti pian tämän jälkeen uransa. == Lähteet == Luokka:Venäläiset keskimatkojen juoksijat Luokka:Venäläiset olympiavoittajat Luokka:Vuonna 1968 syntyneet Luokka:Elävät henkilöt
Ranskalaiset

Ranskalaiset () ovat Ranskasta peräisin oleva etninen ryhmä, jonka perinteinen kieli on ranska. Ranskan hallinnon mukaan kuka tahansa Ranskan kansalainen on "ranskalainen" riippumatta hänen etnisestä perimästään, rodustaan tai uskonnostaan, eikä Ranska näin ollen tunnusta etnisiä vähemmistöjähttp://www.assemblee-nationale.fr/english/8ab.asp. == Historia == Ennen Rooman valtakunnan nousua Ranskan alueella eli useita galleiksi kutsuttuja heimoja. Heidän esi-isänsä olivat Keski-Euroopasta 700 eaa. tulleita kelttejä. 58–51 eaa. roomalaiset valloittivat Gallian Julius Caesarin johdolla. Tänä aikana alueella kehittyi gallialais-roomalainen kulttuuri näiden kansojen sekoittuessa toisiinsa, jolloin latina korvasi aiemmin alueella puhutun gallin, latinasta kehittyi myöhemmin useiden muiden latinalaisten kielien ohella ranskan kieli. Nykypäivänä kelttiläinen kulttuuri on säilynyt vain Bretagnen bretoneilla, jotka eivät tosin periydy galleista, vaan 500-luvulla Britanniasta Ranskaan muuttaneista kelteistä. Länsi-Rooman hajottua sen raunioille Galliaan syntyi Frankkien valtakunta. Frankit olivat germaaniheimo, ja he muuttivat Ranskaan Reinin itäpuolelta nykyisestä Saksasta. Nimi Ranska periytyy frankkien nimestä. Muita Ranskan alueelle tulleita germaanisia kansoja olivat gootit ja normannit. Normannit valloittivat nykyisen Normandian alueen ja lopulta myös Englannin. Kansainvaellusten ja ristiretkien jälkeen Ranskan väestö pysyi melko tasaisena. Poiketen muista suurista Euroopan kansoista, ranskalaisista vain pieni osa muutti Ranskan siirtomaihin. Suurimmat ranskalaiset siirtolaisryhmät muuttivat nykyisiin Nova Scotiaan, Louisianaan ja Quebeciin sekä Ranskan Länsi-Intiaan. Monet muuttajista olivat hugenotteja eli protestanttisia ranskalaisia. Ranskan kansallisvaltio syntyi 1789 Ranskan suuren vallankumouksen jälkeen. Ranskaa yritettiin yhtenäistää hävittämällä paikalliset vähemmistökielet, Dreyfusin tapaus osoitti merkkejä myös antisemitismin noususta. == Etnisyys == Ranskan valtio ei tunnusta ranskalaista etnistä ryhmää, vaan sen mukaan kaikki maassa asuvat ovat ranskalaisia. Ranskaan on tullut sen historian aikana monia muuttoaaltoja joista osalla ei ole ollut suurempia sopeutumisvaikeuksia. Uudemmasta maahanmuutosta on tosin syntynyt monia ongelmia. Monet merentakaiset "ranskalaiset" ryhmät eivät välttämättä käsitä itseään ranskalaisiksi vaikka heidän esi-isänsä olisivatkin tulleet Ranskasta ja vaikka he puhuisivatkin ranskaa. == Katso myös == * Kanadanranskalaiset == Lähteet == == Aiheesta muualla == Luokka:Ranskan etniset ryhmät Luokka:Sveitsin etniset ryhmät
Ryōko Tani

Ryōko Tani (omaa sukua Tamura, japaniksi 谷亮子 Tani Ryōko, s. 6. syyskuuta 1975 Fukuokassa, Japanissa) on japanilainen judoka, seitsenkertainen maailmanmestari ja kaksinkertainen olympiavoittaja. Hän kilpaili alle 48-kiloisten sarjassa. Ryōko Tani on kotimaassaan Japanissa erittäin suosittu hahmo. World Heroes -videopelissä esiintyvä Ryōko-hahmo on luotu hänen pohjaltaan. ==Lähteet== Luokka:Japanilaiset olympiavoittajat Luokka:Japanilaiset judokat Luokka:Vuonna 1975 syntyneet Luokka:Elävät henkilöt
Gert Fredriksson

Gert Fridolf Fredriksson (21. marraskuuta 1919 Nyköping – 5. heinäkuuta 2006 Nyköping) oli ruotsalainen meloja ja olympiavoittaja. Fredriksson on eräs kaikkien aikojen menestyneimmistä melontaurheilijoista ja olympialaisten menestynein miesmeloja. Hän voitti olympialaisissa kaikkiaan kuusi kultaa, yhden hopean ja pronssin. MM-kilpailuista hän voitti seitsemän kultaa, kaksi hopeaa ja kaksi pronssia. Fredriksson voitti Lontoon olympialaisissa 1948 10 000 metrin kajakkiyksiköiden kilpailun peräti 30,5 sekunnilla ajalla 50.47,7. Seuraavana päivänä hän jatkoi ottamalla 1 000 metrin matkalla voiton 6,7 sekunnin erolla seuraavaan ajalla 4.33,2. Se on alle 10 000 metrin matkoilla edelleen melonnan olympiahistorian suurin voittomarginaali. Helsingin olympialaisissa 1952 hän jäi 10 000 metrillä hopealle 11,3 sekuntia isäntämaan Thorvald Strömbergille hävinneenä mutta voitti sitten 1 000 metrillä kultaa 1,8 sekuntia Strömbergiä nopeampana. Melbournen olympialaisissa 1956 Fredriksson voitti jälleen kaksi kultaa, 10 000 metrillä 9,9 sekuntia Unkarin Ferenc Hatlaczkya nopeampana sekä 1 000 metrillä 2,5 sekuntia ennen Neuvostoliiton Igor Pisarevia. Viimeisen kultamitalinsa Fredriksson otti Roomassa 1960 yhdessä Sven-Olov Sjödeliuksen kanssa kajakkikaksikoiden 1 000 metrillä. Kajakkiyksiköissä hän sijoittui pronssille. Neljä vuotta myöhemmin Fredriksson palasi olympiakisoihin Ruotsin joukkueen valmentajana. thumb|right|Gert Fredrikssonia esittävä patsas Nyköpingissä. MM-kisoista Fredriksson voitti seitsemän kultaa, kaksi hopeaa ja kaksi pronssia vuosina 1948–1958. == Lähteet == == Aiheesta muualla == * Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1919 syntyneet Luokka:Vuonna 2006 kuolleet
Valkopesu

Valkopesu on pesutoimenpide, jossa pesukoneeseen laitetaan ainoastaan valkoisia tai vaaleita värinsä pitäviä tekstiilejä. Pesu voidaan suorittaa normaalia korkeammassa lämpötilassa, yleensä 90–95 celsiusasteessa, sillä värien liukenemisen vaaraa ei ole. Perinteisesti valkopesulla on tarkoitettu liinavaatteiden pesua keittämällä. Tekstiileiden suositeltava pesulämpötila on yleensä luettavissa niihin ommelluista valkoisista lapuista. Luokka:Pyykinpesu
Zsuzsanna Vörös

Zsuzsanna Vörös [] (4. toukokuuta 1977 Székesfehérvár, Unkari) on unkarilainen nykyaikainen viisiottelija. Hän on lajin olympiavoittaja ja viisinkertainen maailmanmestari. Vörös aloitti nykyaikaisen viisiottelun harrastamisen 17-vuotiaana. Hän on 172 senttimetriä pitkä ja painaa 60 kilogrammaa. ==Saavutuksia== * Kesäolympialaiset 2004, Ateena: kultaa henkilökohtaisesta kilpailusta * 2004 MM-kisat, Moskova: kultaa henkilökohtaisesta kilpailusta, viides joukkuekilpailussa ja viestissä * 2003 MM-kisat, Pesaro: kultaa henkilökohtaisesta ja viestistä, pronssia joukkuekilpailusta * 2002 MM-kisat, San Francisco: kultaa joukkuekilpailusta, hopeaa henkilökohtaisesta kilpailusta, pronssia viestistä * 2001 MM-kisat, Street: kuudes joukkuekilpailussa, kymmenes henkilökohtaisessa kilpailussa * 2000 MM-kisat, Pesaro: kultaa viestistä * 1999 MM-kisat, Budapest: kultaa henkilökohtaisesta kilpailusta * 1998 MM-kisat, México: hopeaa henkilökohtaisessa kilpailussa, pronssia joukkuekilpailussa Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Vuonna 1977 syntyneet Luokka:Elävät henkilöt
Myöhäinen ja varhainen sidonta

Sidonta tarkoittaa ohjelmointikielissä muuttujan ja sen muistiosoitteen välistä muunnosta. Varhainen sidonta (myös staattinen sidonta tai käännösaikainen sidonta) tapahtuu käännösvaiheessa ohjelmointikielen kääntäjän toimesta. Myöhäinen sidonta (myös dynaaminen sidonta tai ajonaikainen sidonta) tapahtuu ohjelman suorituksen aikana tyyppijärjestelmän mukaan pääteltynä. Eräät kielet kuten C++ tukevat sekä varhaista että myöhäistä sidontaa. Myöhäistä sidontaa voidaan käyttää virtuaalimetodien avulla. Olio- ohjelmoinnissa virtuaalimetodien tukeminen on välttämättömyys ja jotkin kielet tukevat ainoastaan virtuaalimetodeja ja vain myöhäistä sidontaa (ei lainkaan staattisia metodeja eikä varhaista sidontaa). == Lähteet == == Aiheesta muualla == * Using early binding and late binding in Automation Luokka:Ohjelmointi
Pae Gil-Su

Pae Gil-Su (, s. 4. maaliskuuta 1972) on pohjoiskorealainen entinen telinevoimistelija, jonka paras teline oli hevonen. Pae jakoi hevosen olympiavoiton Barcelonan kesäolympialaisissa 1992 yhdessä Vitali Štšerbon kanssa. Maailmanmestaruuden Pae voitti hevosella vuosina 1992 (jaettu Štšerbon ja Jing Lin kanssa), 1993 ja 1996. ==Aiheesta muualla== *Pae Gil-Su – Sports Reference LLC. Luokka:Pohjoiskorealaiset telinevoimistelijat Luokka:Pohjoiskorealaiset olympiavoittajat Luokka:Vuonna 1972 syntyneet Luokka:Elävät henkilöt
Saint-Tropez

Saint-Tropez on kunta Ranskan Rivieralla 60 kilometriä Toulonista. Sen asukasluku on 5 612 (vuonna 2006) ja pinta-ala on 11,18 neliökilometriä. Antiikin aikana Saint-Tropezin paikalla sijaitsi mahdollisesti kreikkalainen, Massaliasta käsin perustettu Athenopoliin kaupunki. Saint-Tropez on ollut muotimaailman eliitin suosima rantalomakohde 1920-luvulta alkaen. Toisessa maailmansodassa liittoutuneet nousivat sieltä maihin Ranskaan. Sodan jälkeen ranskalaiset eksistentialistit alkoivat viettää siellä kesiään. 1950-luvulla siitä tuli erityisen suosittu, osittain näyttelijä Brigitte Bardot'n ansiosta. Saint-Tropez’n satamassa on loistoristeilijöitä ja terassikahviloita. Naapurikunnat ovat Gassin ja Ramatuelle. == Lähteet == == Aiheesta muualla == Luokka:Ranskan kaupungit Luokka:Varin kunnat
Hallie Kate Eisenberg

Hallie Kate Eisenberg (s. 2. elokuuta 1992) on yhdysvaltalainen näyttelijä. Eisenberg syntyi New Brunswickissa, New Jerseyssä. Hän sai nimensä sisarustensa lempielokuvasta Muuta en jouluksi toivo (1991), jossa Thora Birchin roolihahmo on nimeltään Hallie O’Fallon. Eisenberg esiintyi jo muutaman vuoden ikäisenä mainoksissa ja tuli 1990-luvun lopulla tunnetuksi Pepsi-mainosten pikkutyttönä. Samaan aikaan hän sai ensimmäisiä roolejaan myös elokuvista, kuten Paulie (1998) ja The Insider – sisäpiirissä (1999). Eisenbergin isoveli on näyttelijä Jesse Eisenberg. ==Filmografia== Vuosi Elokuva tai televisiosarja Rooli Huomioita 1998 Paulie Marie Alweather 1998 Nicholas’ Gift Eleanor TV-elokuva 1999 Blue Moon Josie Medieros TV-elokuva 1999 Ratkaiseva päätös Unknown TV-elokuva 1999 A Little Inside Abby Mills 1999 The Insider – sisäpiirissä Barbara Wigand 1999 Robotin elämää Young Little Miss Amanda Martin 2000 Irti arjesta Alexa TV-sarja, jakso ”Waiting” 2000 Beautiful Vanessa 2000 Ihmeidentekijä Helen Keller TV-elokuva 2002 Stage on Screen: The Women Little Mary TV-elokuva 2003 Presidio Med Grace Rothman TV- sarja, jakso ”With Grace” 2004 The Goodbye Girl Lucy McFadden TV-elokuva 2006 Jesus, Mary and Joey Melissa 2006 Paistetut madot ja kuinka niitä syödään Erika 2008 P.J. Pauline 2008 Wild Child Ruthie 2010 Holy Rollers Ruth Gold == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
Dezső Gyarmati

Dezső Gyarmati (23. lokakuuta 1927 Miskolc – 18. elokuuta 2013 Budapest) oli unkarilainen vesipalloilija ja olympiavoittaja. Hän on ainoa viisissä peräkkäisissä kesäolympialaisissa mitalin voittanut vesipalloilija. Gyarmatia pidetään yleisesti kaikkien aikojen parhaana vesipalloilijana, ja Unkarissa hänellä on kansallissankarin asema.Dezső Gyarmati Bio, Stats and Results Gyarmati voitti mitalin vesipallossa viisissä peräkkäisissä olympialaisissa vuosina 1948–1964. Hän voitti Unkarin joukkueen kapteenina myös kaksi Euroopan mestaruutta vuosina 1954 ja 1962. Hän oli erinomainen uimari (paras aika 58,5 sekuntia 100 metrillä) ja häntä kutsuttiin ”maailman nopeimmaksi vesipalloilijaksi”. Gyarmati oli Unkarin kultajoukkueen valmentaja vuoden 1976 olympialaisissa. Myöhemmin hänestä tuli parlamentin jäsen. Vuonna 1952 Gyarmati meni naimisiin 200 metrin selkäuinnin olympiavoittajan, Eva Székelyn kanssa. Heidän Andrea-tyttärensä oli hopeamitalisti 100 metrin selkäuinnissa vuonna 1972. Andrea nai myöhemmin Mihály Heszin, vuoden 1968 melonnan olympiakultamitalistin. Gyarmati kuoli Budapestissa 18. elokuuta 2013, 85-vuotiaana.http://sportgeza.hu/sport/2013/08/18/meghalt_gyarmati_dezso_a_nemzet_sportoloja/ == Lähteet == * Dezső Gyarmati Bio, Stats and Results Olympics at Sports- Reference.com * === Viitteet === Luokka:Unkarilaiset olympiavoittajat Luokka:Unkarilaiset vesipalloilijat Luokka:Unkarilaiset poliitikot Luokka:Vuonna 1927 syntyneet Luokka:Vuonna 2013 kuolleet
Tunnusluku

Tunnusluku tarkoittaa seuraavia asioita: * Tunnistamisessa käytettyä lukua, esimerkiksi pankkikortin tunnuslukua. * Taloudessa tunnuslukuanalyysia eli tilinpäätösanalyysia. * Tilastotieteessä tunnuslukua, joka tiivistää aineiston sisältämän informaation.
Kim Il

Kim Il (s. 25. kesäkuuta 1971) on pohjoiskorealainen entinen vapaapainiija. Hän paini alle 48-kiloisten sarjassa. Vuonna 1991 Kim voitti ikäluokassaan maailmanmestaruuden ja sijoittui aikuisten MM-kisoissa Varnassa hopealle hävittyään loppuottelussa Neuvostoliiton Vugar Orudijeville. Vuonna 1992 Kim voitti huhtikuussa Aasian-mestaruuden ja elokuussa olympiakultaa Barcelonan olympialaisissa, missä hän kukisti loppuottelussa Etelä-Korean Song Shin- kimin. Kim voitti Aasian-mestaruuden myös vuosina 1993 ja 1996. Viimeisissä arvokilpailuissaan 1996 Atlantan kesäolympialaisissa hän voitti toisen olympiakultansa. Tällä kertaa loppuottelussa vastassa oli Armenian Armen Mktrtšan. ==Lähteet== * FILA:n tietokanta Luokka:Pohjoiskorealaiset vapaapainijat Luokka:Pohjoiskorealaiset olympiavoittajat Luokka:Vuonna 1971 syntyneet Luokka:Elävät henkilöt
Hamish Carter

Hamish Carter (s. 28. huhtikuuta 1971 Auckland, Uusi-Seelanti) on uusiseelantilainen triathlonisti ja olympiavoittaja. Hän kilpailee lajissa niin sanotulla olympiamatkalla. Vuoden 1993 MM-kisoissa Carter saavutti pronssia, 1997 MM-kisoissa hopeaa ja 2002 Kansainyhteisön kisoissa pronssia. Kaksi vuotta myöhemmin Ateenan olympialaisissa hän voitti olympialaisten kultamitalin kahdeksan sekunnin erolla maanmieheensä Bevan Dochertyyn. Carter on kilpaillut myös soudussa kansallisella tasolla. Triathlonin harrastamisen hän aloitti 21-vuotiaana vuonna 1992. == Lähteet == Luokka:Uusiseelantilaiset triathlonistit Luokka:Uusiseelantilaiset olympiavoittajat Luokka:Vuonna 1971 syntyneet Luokka:Elävät henkilöt
Helena

Helena voi viitata ainakin seuraaviin: * Helena, naisen etunimi * Helena, kreikkalaisen mytologian hahmo ja esikreikkalainen jumalatar * Helena, Euripideen tragedia * Pyhä Helena, Constantius I Chloruksen ensimmäinen vaimo * Helena, Julianus Apostatan vaimo * Helena, Adiabenen kuningatar * Helena (1886–1982), Kreikan ja Tanskan prinsessa, Romanian kuningatar, Kreikan kuningas Konstantin I:n tytär * Helena (1846–1923), Englannin prinsessa, kuningatar Viktorian tytär * Helena, kaupunki Montanassa, Yhdysvalloissa * Katri Helena, laulaja * Kuunari Helena, koululaiva * Saint Helena, saari * 101 Helena, päävyöhykkeen asteroidi * Hoivakoti Helena, venäjänkielinen vanhainkoti Helsingin Sörnäisissä * ”Helena”, yhdysvaltalaisen horror punk -yhtyeen Misfitsin kappale * ”Helena”, My Chemical Romance -yhtyeen kappale ;Yhdysvaltain laivasto * USS Helena (PG-9), tykkivene * USS Helena (CL-50), Brooklyn-luokan kevyt risteilijä * USS Helena (CL-113), piti olla Fargo-luokan kevyt risteilijä * USS Helena (CA-75), Baltimore-luokan raskas risteilijä * USS Helena (SSN-725), Los Angeles -luokan ydinsukellusvene. == Katso myös == * Helene, täsmennyssivu
M/S Vana Tallinn

M/S Vana Tallinn (ent. Dana Regina) oli virolaisen Tallinkin omistama matkustaja-autolautta. Alus valmistui vuonna 1974, ja se romutettiin vuonna 2014. == Käyttöhistoria == Tanskan suurin laivayhtiö DFDS tilasi vuonna 1969 aluksen nimellä Dana Regina. Alus valmistui vuonna 1974, ja se asetettiin Harwich–Esbjerg-reitille. Se oli yksi aikansa hienoimmista autolautoista. Se siirtyi vuonna 1983 Kööpenhamina–Oslo-reitille. Se myytiin vuonna 1990 Nordström & Thulin -varustamolle palvelemaan reittiä Tallinna–Tukholma Estline-yhtiön väreissä Nord Estonia -nimisenä. Sen korvasi helmikuussa 1993 M/S Estonia. Larvik Line liikennöi vuosina 1992–1994 aluksella nimellä Thor Heyerdahl. Vana Tallinn liikennöi välillä Helsinki–Tallinna vuoden 2007 alussa korvaten M/S Meloodiaa, joka vuokrattiin Espanjaan. Kun Tallinkin uusi alus M/S Star valmistui huhtikuussa 2007, ei Vana Tallinnia siirrettykään takaisin Paldiski–Kapellskär-linjalle, vaan se siirtyi Regina Baltican pariksi Tukholma–Riika-reitille vuoden 2008 elokuuhun asti, jolloin Silja Festival korvasi sen. Alus oli vuodesta 2011 eteenpäin Albanian Ferries -varustamon liikenteessä nimellä Adriatica Queen reitillä Bari-Durres. == Reittihistoria == * Harwich–Esbjerg * Kööpenhamina–Oslo * Tallinna–Tukholma * Helsinki–Tallinna * Paldiski–Kapellskär * Pietari–Tallinna * Tukholma–Riika == Lähteet == ==Aiheesta muualla== * Luokka:Tallink Siljan entiset alukset
Joutsenliskot

Joutsenliskot eli plesiosaurit (Plesiosauria) on sukupuuttoon kuollut matelijoihin kuuluva lahko. Lahkoon kuuluvat merieläimet olivat yleensä pitkäkaulaisia ja pienipäisiä, mistä juontuu lahkon nimi joutsenliskot. Joutsenliskot olivat suuria ja saattoivat olla jopa 15 metrin pituisia. Joutsenliskot elivät mesotsooisella kaudella. == Katso myös == * Sauropterygia * Kalalisko == Lähteet == == Aiheesta muualla == * Luokka:Merimatelijat
John Stanton

John Stanton (s. 28. lokakuuta 1944, Brisbane, Queensland) on australialainen näyttelijä. Hän on esiintynyt useissa televisiosarjoissa ja elokuvissa sekä radiossa. ==Filmografia: Suomessa esitetty== * Kyttä ja ilotyttö (1982) — The Bagman * Dusty – viisas koiraystävä — Railey Jordan * Kultainen salama (1983) — Eric Connolly * Suuria odotuksia (1986) — Abel Magwitch * Tilauspoliisi (1987) — Alexander * Lumisen virran mies (1993) — Oliver Blackwood * McLeodin tyttäret (2003–2004) — Bryce Redstaff ==Aiheesta muualla== * Luokka:Australialaiset näyttelijät Luokka:Vuonna 1944 syntyneet Luokka:Elävät henkilöt
Helene

Helene (; ) voi viitata seuraaviin asioihin: * Helene eli Helena, ”Troijan Helena”, hahmo kreikkalaisessa mytologiassa * Helene, kahden muun kreikkalaisen mytologian hahmon nimi * Helene, myös Hélène, naisen etunimi * Helene, Saturnuksen kuu * Makrónisos, saari Kreikassa Kykladien saariryhmässä, saaren antiikin aikainen nimi ** Helene, antiikin aikainen kaupunki samannimisellä saarella * Helene, Simon Maguksen puoliso * Helene, Antti Jokisen ohjaama elokuva vuodelta 2020 * Helene, Atlantilla syyskuussa 2024 riehunut hurrikaani. == Katso myös == * Helena, useita merkityksiä
Suggestio

Suggestio on erään yksinkertaisen määritelmän mukaan toimintaa, jolla ihmisen aivoihin juurrutetaan jokin ajatus. Hypnoositutkija André Muller Weitzenhofferin määritelmän mukaan suggestio on mikä tahansa viestinnän muoto – verbaalinen tai nonverbaalinen, yksinkertainen tai monimutkainen – jonka tarkoituksena on saada kohdehenkilö kokemaan asioita tai toimimaan tietyllä tavalla, joko tahtonsa mukaisesti tai sen vastaisesti.Kauppila 2010, s. 18–19. Kehotuksesta suggestio eroaa siinä, että suggestiota hoitaa egon alitajuinen osa mutta kehotusta käsittelee pääasiassa egon tietoinen osa.Kauppila 2010, s. 28. Suggestioita tavataan monella alueella, kuten opetuksessa, mainonnassa, politiikassa, uskonnoissa ja ideologioissa.Kauppila 2010, s. 16–17. == Suggestioherkkyys == Suggestioherkkyys on alttiutta reagoida informaatioon ja annettuihin suggestioihin. Suggestioherkkyys on pysyvä persoonallisuuden ominaisuus, joka on herkimmillään noin 10 vuoden iästä murrosikään. Naiset ovat miehiä herkempiä suggestioille. Herkät ihmiset hyötyvät suggestioista eniten.Kauppila 2010, s. 17, 33. === Hypnoosin vaikutus suggestioalttiuteen === Hypnoositilassa oleva ihminen on altteimmillaan vastaanottamaan suggestioitaKauppila 2010, s. 24–26.. Hypnotisointi ei kuitenkaan tuo välttämättä mitään lisäarvoa verrattuna pelkkän oman mielikuvituksen käyttöön,vaan voi jopa heikentää suggestioiden vaikutusta. Psykologit Wayne Braffman ja Irving Kirsch havaitsivat tutkimuksessaan, että 54 prosenttia hypnotisoiduista koehenkilöistä ei reagoinut annettuihin suggestioihin yhtään voimakkaammin kuin pelkän mielikuvituksen varassa toimineet. Lisäksi 25 prosenttia hypnotisoiduista reagoi annettuihin suggestioihin heikommin kuin pelkkää mielikuvitustaan käyttäneet.http://www.skepsis.fi/ihmeellinen/hypnoosi.html ==Lajit== * Heterosuggestio * Itsesuggestio *Ideomotoriset suggestiot ovat suggestioita mielikuvan seurauksena tapahtuvasta automaattisesta motorisesta muutoksesta. Oleellista on se, että koehenkilö kokee motorisen muutoksen tapahtuvan ilman tahdonalaista ponnistusta ikään kuin itsestään. Tällainen mielikuva voisi olla vaikka ranteen ympärille sidottu naru, joka nostaa kättä vähitellen ilmaan.http://users.utu.fi/shakal/syvyys.spml == Lähteet == * === Viitteet === == Kirjallisuutta == * * == Aiheesta muualla == * Skepsiksen suggestioartikkeli Luokka:Sosiaalipsykologia Luokka:Seulonnan keskeiset artikkelit
Notosaurit

Notosaurit (Nothosauroidea, suppeammin Nothosauria) olivat triaskautisia vesimatelijoita, jotka muistuttivat elintavoiltaan hieman hyljettä. Keskimäärin 3 m pitkien notosaurusten niska oli pitkä. Notosaurukset pyydystivät terävillä hampaillaan kaloja. Nothosauria-alalahko kehittyi Pachypleurosauria-alalahkon notosaureista. Notosauruksille sukua olleista pistosaureista kehittyivät joutsenliskot. == Luokittelu == Notosaureihin kuuluvat alalahkot ja heimot:Order †Nothosauroidea Systema Naturae 2000 / Classification *Lahko Nothosauroidea **Alalahko Pachypleurosauria ***Heimo Pachypleurosauridae **Alalahko Nothosauria ***Heimo Simosauridae ***Heimo Nothosauridae ==Katso myös== *Sauropterygia *Joutsenlisko == Lähteet == Luokka:Merimatelijat Luokka:Esihistorialliset matelijat Luokka:Diapsidit
Itsesuggestio

Itsesuggestio eli autosuggestio on suggestiomenetelmä, jossa henkilö pyrkii vaikuttamaan alitajuntaansa niin sanotun sisäisen puheen avullaJouni Luukkala: Suorituskyvyn vahvistaminen Menetelmänä itsesuggestio. Tampereen yliopisto, 2000 ISBN 951-44-4930-4. Itsesuggestion tarkoitus on ohjata ihmisen mieltä positiiviseen suuntaan. Itsesuggestiota käytetään esimerkiksi rituaaleissa, joissa pyritään muokkaamaan tietoisuuden tilaa esimerkiksi mantroja toistamalla. Itsesuggestiota voidaan käyttää myös keskittymisen kohentamiseen ja shaolin-munkit kykenevät suggestoimaan itselleen kivuttoman tilan muun muassa meditaation avulla. Itsesuggestiota käytetään myös lisäämään mahdollisuutta nähdä selkounia. Itsesuggestiota voidaan käyttää myös esimerkiksi painon tai addiktioiden hallinnan apuna. Ihmisten suggestioherkkyys vaihtelee siten, että 10–15 prosenttia ei reagoi juuri lainkaan suggestioihin, toiset 10–15 prosenttia reagoivat herkästi ja loput 70–80 prosenttia reagoivat jonkin verran.Taiga Solén: Arviointimenetelmän ja esitysjärjestyksen yhteys suggestioherkkyysarvioon. Pro gradu -tutkielma. Helsingin yliopisto 2015 == Katso myös == * Heterosuggestio == Lähteet == ==Aiheesta muualla == * Autogenic Training: A Meta-Analysis of Clinical Outcome (abstrakti) * Imagining Can Heighten or Lower the Perceived Likelihood of Contracting a Disease (abstrakti) Luokka:Hypnoosi Luokka:Psykoterapia
Bob Mathias

Robert Bruce ”Bob” Mathias (17. marraskuuta 1930 Tulare, Kalifornia – 2. syyskuuta 2006 Fresno, Kalifornia) oli yhdysvaltalainen kongressiedustaja, yleisurheilija ja kaksinkertainen kymmenottelun olympiavoittaja. Bob Mathias alkoi harjoitella kymmenottelua alkuvuodesta 1948 valmentajansa ehdotuksesta. Kesällä hän läpäisi Yhdysvaltojen olympiakarsinnat ja tuli valituksi Lontoon olympialaisiin. Aloittelijana Lontoon kisoissa hän ei tiennyt, että kuulantyöntöringistä ei saa poistua etukautta ja hänen pisin työntönsä hylättiin. Hän kuitenkin voitti olympiakultaa tuloksella 7 139, ja hänestä tuli 17-vuotiaana kaikkien aikojen nuorin miesolympiavoittaja yleisurheilussa. Olympiakisojen välissä Mathias pelasi amerikkalaista jalkapalloa koulunsa joukkueessa, mutta jatkoi myös yleisurheilua. Vuonna 1950 hän rikkoi kymmenottelun maailmanennätyksen ensimmäistä kertaa. Helsingissä 1952 Mathias puolusti menestyksellisesti olympiavoittoaan ja voitti häkellyttävällä 912 pisteen erolla tehden uuden maailmanennätyksen 7 887. Hänestä tuli ensimmäinen kymmenottelija, joka on kyennyt kahteen olympiavoittoon. Olympialaisten jälkeen hän lopetti urheilu-uransa. Vuosina 1967–1975 Mathias oli Yhdysvaltojen edustajainhuoneessa republikaanien edustajana Kaliforniasta. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset yleisurheilun moniottelijat Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1930 syntyneet Luokka:Vuonna 2006 kuolleet
Gal Fridman

Gal Fridman (hepr. גל פרידמן, s. 16. syyskuuta 1975 Karkur, Israel) on israelilainen purjelautailija ja maansa ensimmäinen sekä toistaiseksi ainoa olympiakisojen kultamitalisti. ==Arvokisamitalit== * 1995 EM-kisat: hopeaa * 1996 MM-kisat: hopeaa * 1996 olympialaiset: pronssia * 1997 EM-kisat: pronssia * 1999 ASA:n purjelautailumestaruuskilpailut: kultaa * 2002 purjelautailun EM- kisat: hopeaa * 2002 purjelautailun MM-kisat: kultaa * 2003 ISAF:n MM-kisat: pronssia * 2004 olympialaiset: kultaa Luokka:Israelilaiset kilpapurjehtijat Luokka:Israelilaiset olympiavoittajat Luokka:Vuonna 1975 syntyneet Luokka:Elävät henkilöt
Heterosuggestio

Heterosuggestio on yksi suggestion lajeista. Heterosuggestiossa henkilö tiedostetusti tai tietämättään kohdistaa suggestiovaikutuksen toiseen ihmiseen. Esimerkki tiedostetusta heterosuggestiosta on toisen henkilön hypnoosiin johdattaminen, kun taas esimerkiksi uskonnollinen julistaminen voi olla tiedostamatonta heterosuggestiota. == Katso myös == * Itsesuggestio Luokka:Psykoanalyyttinen teoria
Roman Šebrle

Roman Šebrle (s. 26. marraskuuta 1974 Lanškroun, Tšekkoslovakia) on tšekkiläinen moniottelija, kymmenottelun olympiavoittaja ja entinen maailmanennätysmies. Hän on ainoa miesmoniottelija, joka on voittanut kultaa olympialaisissa ja niin sisä- kuin ulkoratojenkin MM- ja EM-kilpailuissa. Ensimmäisen arvokisamitalinsa Šebrle saavutti vuoden 1999 sisäratojen MM- kisoista Maebashista, missä hän oli seitsenottelussa kolmas. Kymmenottelussa hän saavutti hopeaa Gentin sisäratojen EM-kisoissa vuonna 2000 seitsenottelussa ja Sydneyn kesäolympialaisissa vuonna 2000. Ensimmäisen arvokisavoittonsa hän saavutti vuoden 2001 Lissabonin sisäratojen MM- kilpailujen seitsenottelusta. Saman vuoden toukokuussa Götzisissä Šebrle otteli ensimmäisenä ihmisenä kymmenottelussa yli 9000 pisteen tuloksen, 9026 pistettä. Tulos säilyi maailmanennätyksenä kesäkuuhun 2012 saakka, jolloin Ashton Eaton otteli 9039 pistettä. Šebrle voitti kultaa myös Wienin sisäratojen EM-kisoista 2002 ja Münchenin ulkoratojen EM-kisoista samana vuonna. Birminghamin sisäratojen MM-kilpailuissa 2003 hän oli kolmas ja samana vuonna Pariisin ulkoratojen MM-kisoissa hopealla. 2004 Budapestin halli-MM -kisoista hän voitti kultaa samoin kuin Ateenan olympialaisissa. Vuonna 2005 Helsingin MM-kilpailuissa hän oli toinen. Vuoden 2006 Moskovan MM- hallikisoissa hän saavutti pronssia. Osakan vuoden 2007 MM-kisoissa Šebrle kävi kovan kamppailun jamaikalaista Maurice Smithiä vastaan, ja voitti lopulta kullan 32 pisteen erolla. Šebrle voitti pronssia Torinon 2009 ja Pariisin 2011 sisäratojen EM-kilpailuissa. Šebrle otteli kymmenottelussa 49 kertaa yli 8000 pistettä ja sisäradoilla seitsenottelussa 21 kertaa yli 6000 pistettä. Hän lopetti kilpailu-uransa vuonna 2013. ==Ennätykset== Laji Tulos Huomio Paikka Ajankohta Viite 100 m 10,64 Tuuli +1.30 m/s Tuuli +0,00 m/s Götzis Götzis 3.6.2000 26.5.2001 200 m 21,74 Tuuli +1,40 m/s Praha 7.8.2004 300 m 35,12 Praha 13.6.2005 400 m 47,76 Götzis 29.5.1999 1 500 m 4.21,98 Götzis 27.5.2001 110 m aidat 13,79 Tuuli +0,30 m/s Ostrava 27.6.1999 Korkeushyppy 215 Götzis 3.6.2000 Seiväshyppy 520 Turnov 18.5.2003 Pituushyppy 811 Tuuli +1,90 m/s Götzis 26.5.2001 Kuulantyöntö 16,47 Kladno 19.6.2007 Kiekonheitto 49.46 Praha 24.5.2009 Keihäänheitto 71,18 Osaka 1.9.2007 Kymmenottelu 9026 Götzis 27.5.2001 ==Ulkoratojen arvokisat== Kilpailu Paikka Tulos Sijoitus MM- kilpailut 1997 Ateena 8232 EM-kilpailut 1998 Budapest 8477 MM-kilpailut 1999 Sevilla DNF – Kesäolympialaiset 2000 Sydney 8606 MM-kilpailut 2001 Edmonton 8174 EM-kilpailut 2002 München 8800 MM-kilpailut 2003 Pariisi 8634 Kesäolympialaiset 2004 Ateena 8893 MM-kilpailut 2005 Helsinki 8521 EM- kilpailut 2006 Göteborg 8526 MM-kilpailut 2007 Osaka 8676 Kesäolympialaiset 2008 Peking 8241 MM-kilpailut 2009 Berliini 8266 MM-kilpailut 2011 Daegu 8069 EM-kilpailut 2012 Helsinki 8052 Olympialaiset 2012 Lontoo DNF – == Lähteet == * * ===Viitteet=== Luokka:Tšekkiläiset yleisurheilun moniottelijat Luokka:Tšekkiläiset olympiavoittajat Luokka:Vuonna 1974 syntyneet Luokka:Elävät henkilöt
Piimaa

Piimaa eli piilevämaa on piilevistä sedimentoitunut maalaji. Piimaa koostuu lähinnä ei-kiteisestä piistä. Piilevät muodostavat ympärilleen kovan piikuoren. Kuoret kasautuvat aikaa myöten vesistöjen pohjalle piimaaksi. Piimaata käytetään muun muassa suodatukseen, imeytykseen, kissanhiekkana ja dynamiitin ainesosana. == Lähteet == * http://www.sarlin.com/?kuvaus=1&deptID;=4301&productID;=593. Sarlin. Arkistoitu alkuperäisestä 2007-09-28 * http://www.mtt.fi/tutkimus/kotielaimet/piimaa.html. MTT. Arkistoitu alkuperäisestä 2007-09-28. Luokka:Maalajit